Okresná prokuratúra Partizánske 
Februárová 157, 958 01 Partizánske 	

Sp. zn. : Pv 407/13/3305	Partizánske, 6.5.2015
EEČ : 2-25-9-2015

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Partizánske
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Partizánske zo dňa XXXXX, spisová značka Pv 407/13/3305, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 12. 08. 2013 o 02.31 h v XXXXX na Nám. SNP z bankomatu Slovenskej sporiteľne a. s., vykonal neoprávnene výber finančnej hotovosti vo výške 50,- € z účtu č. XXXXX zriadeného v Slovenskej sporiteľni a. s. na meno XXXXX, následne z rovnakého osobného účtu, neoprávnene vybral na viac krát prostredníctvom bankomatu Tatra banky na ul. XXXXX od 02.43 h do 05.15 h toho istého dňa rôzne finančné čiastky, celkovo vo výške 200,- € a to odcudzenou platobnou kartou vystavenou k vyššie uvedenému účtu, vydanou na meno XXXXX, ktorú odcudzil dňa 12. 08. 2013 v čase krátko po 00.00 h v XXXXX z peňaženky svojho otca, položenej v kuchyni na skrinke v byte na ul. XXXXX, čím svojim konaním spôsobil XXXXX, celkovo škodu vo výške 250,- €

Uznesením prokurátora Okresnej prokuratúry Partizánske zo dňa XXXXX, spisová značka Pv 407/13/3305, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Vyšetrovateľ Odboru kriminálnej polície, Okresného riaditeľstva PZ v Partizánskom, uznesením podľa § 206 ods. 1 Trestného poriadku zo dňa 14.08.2013, pod ORP-245/VYS-PE-2013, vzniesol obvinenie XXXXX, pre úmyselný prečin neoprávneného vyrobenia a používania platobného prostriedku, elektronických peňazí alebo inej platobnej karty podľa 
§ 219 ods. 1  Trestného zákona, na tom skutkovom základe, ako je uvedený vo výroku tohto uznesenia.

	Po splnení podmienok uvedených v § 216 ods. 1 Trestného poriadku bolo dňa 19.09.2013 prokurátorom Okresnej prokuratúry XXXXX uznesením sp. zn. Pv 407/13/3305 trestné stíhanie voči obvinenému XXXXX podmienečne zastavené a v zmysle § 216 ods. 2 mu bola určená skúšobná doba v trvaní 18 mesiacov, počas ktorej bol povinný zdržať sa akéhokoľvek protiprávneho konania a viesť riadny život. Uznesenie nadobudlo právoplatnosť dňa 01.10.2013. 

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Skúšobná doba podmienečného zastavenia trestného stíhania uplynula dňa 01.04.2015.

	Z odpisu Registra trestov GP SR vyplýva, že obvinený nebol v skúšobnej dobe odsúdený za trestný čin, pričom zo správy Obvodného oddelenia PZ XXXXX vyplýva, že obvinený XXXXX v priebehu skúšobnej doby viedol riadny život a nebol trestne stíhaný, pričom sa dopustil priestupkov na úseku dopravy. Z výpisu z Ústrednej evidencie priestupkov MV SR vyplýva, že obvinený XXXXX sa v priebehu skúšobnej doby dopustil troch priestupkov na úseku dopravy, ktoré spočívali v tom, že v jednom prípade nemal pri sebe doklady potrebné na vedenie vozidla, v druhom prípade používal telefonický prístroj počas vedenia vozidla a v treťom prípade nerešpektoval miestnu úpravu cestnej premávky - prikázaný smer obchádzania vpravo. Za tieto priestupky bol v prvých dvoch prípadoch postihnutý blokovou pokutou  a v treťom prípade napomenutím. 

Vzhľadom na skutočnosť, že obvinený v skúšobnej dobe v zásade viedol riadny život, pričom povaha a závažnosť spáchaných priestupkov nie je takého charakteru, aby bolo potrebné rozhodnúť o pokračovaní v trestnom stíhaní obvineného XXXXX, ale naopak rozhodnutie o pokračovaní v trestnom stíhaní by bolo neprimerane prísne, považujem toto uznesenie za dôvodné.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e/ Trestného poriadku.

	Podľa § 9 ods. 1 písm. e/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Števík
prokurátor